CELEX: 32015B1614
Language: sk
Date: 2015-04-29 00:00:00
Title: Rozhodnutie Európskeho parlamentu (EÚ) 2015/1614 z 29. apríla 2015 o absolutóriu za plnenie všeobecného rozpočtu Európskej únie za rozpočtový rok 2013, oddiel I – Európsky parlament

30.9.2015   
            
            
               SK
            
            
               Úradný vestník Európskej únie
            
            
               L 255/1
            
         
      ROZHODNUTIE EURÓPSKEHO PARLAMENTU (EÚ) 2015/1614
      z 29. apríla 2015
      o absolutóriu za plnenie všeobecného rozpočtu Európskej únie za rozpočtový rok 2013, oddiel I – Európsky parlament
      EURÓPSKY PARLAMENT,
      
                  —
               
               
                  so zreteľom na všeobecný rozpočet Európskej únie na rozpočtový rok 2013 (1),
               
            
                  —
               
               
                  so zreteľom na konsolidovanú ročnú účtovnú závierku Európskej únie za rozpočtový rok 2013 [COM(2014)510 – C8-0147/2014] (2),
               
            
                  —
               
               
                  so zreteľom na správu o rozpočtovom a finančnom hospodárení za rozpočtový rok 2013, oddiel I – Európsky parlament (3),
               
            
                  —
               
               
                  so zreteľom na výročnú správu vnútorného audítora za rozpočtový rok 2013,
               
            
                  —
               
               
                  so zreteľom na výročnú správu Dvora audítorov o plnení rozpočtu za rozpočtový rok 2013 spolu s odpoveďami inštitúcií (4),
               
            
                  —
               
               
                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,
               
            
                  —
               
               
                  so zreteľom na článok 314 ods. 10 a článok 318 Zmluvy o fungovaní Európskej únie,
               
            
                  —
               
               
                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),
               
            
                  —
               
               
                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (7), a najmä na jeho články 164, 165 a 166,
               
            
                  —
               
               
                  so zreteľom na rozhodnutie Predsedníctva z 27. apríla 2005 o vnútorných pravidlách pre plnenie rozpočtu Európskeho parlamentu (8), a najmä na jeho článok 13,
               
            
                  —
               
               
                  so zreteľom na svoje uznesenie zo 16. februára 2012 o usmerneniach pre rozpočtový postup na rok 2013 – oddiely I, II, IV, V, VI, VII, VIII, IX a X (9),
               
            
                  —
               
               
                  so zreteľom na svoje uznesenie z 29. marca 2012 o odhade príjmov a výdavkov Európskeho parlamentu na rozpočtový rok 2013 (10),
               
            
                  —
               
               
                  so zreteľom na článok 94 a článok 98 ods. 3 rokovacieho poriadku a prílohu V k rokovaciemu poriadku,
               
            
                  —
               
               
                  so zreteľom na správu Výboru pre kontrolu rozpočtu (A8-0082/2015),
               
            
                  A.
               
               
                  keďže predseda 25. júna 2014 prijal účtovnú závierku Európskeho parlamentu za rozpočtový rok 2013;
               
            
                  B.
               
               
                  keďže generálny tajomník ako poverený hlavný povoľujúci úradník 6. novembra 2014 potvrdil, že má primeranú istotu, že zdroje pridelené do rozpočtu Európskeho parlamentu sa použili na plánovaný účel a podľa zásad riadneho finančného hospodárenia;
               
            
                  C.
               
               
                  keďže v audite Dvora audítorov sa konštatuje, že pokiaľ ide o administratívne výdavky v roku 2013, všetky inštitúcie uspokojivo spravovali systémy kontroly a dohľadu, ktoré sa vyžadujú v nariadení (ES, Euratom) č. 966/2012;
               
            
                  D.
               
               
                  keďže podľa článku 166 ods. 1 nariadenia (EÚ, Euratom) č. 966/2012 sa vyžaduje, aby každá inštitúcia Únie prijala všetky vhodné kroky s cieľom reagovať na poznámky pripojené k rozhodnutiu Európskeho parlamentu o absolutóriu;
               
            
         1.   
         
            udeľuje svojmu predsedovi absolutórium za plnenie rozpočtu Európskeho parlamentu za rozpočtový rok 2013;
         
      
      
         2.   
         
            uvádza svoje poznámky v priloženom uznesení;
         
      
      
         3.   
         
            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).
         
      
      
         
            
               Predseda
            
            Martin SCHULZ
         
         
            
               Generálny tajomník
            
            Klaus WELLE
         
      
      
         (1)  Ú. v. EÚ L 66, 8.3.2013.
      
         (2)  Ú. v. EÚ C 403, 13.11.2014, s. 1.
      
         (3)  Ú. v. EÚ C 201, 30.6.2014, s. 1.
      
         (4)  Ú. v. EÚ C 398, 12.11.2014, s. 1.
      
         (5)  Ú. v. EÚ C 403, 13.11.2014, s. 128.
      
         (6)  Ú. v. ES L 248, 16.9.2002, s. 1.
      
         (7)  Ú. v. EÚ L 298, 26.10.2012, s. 1.
      
         (8)  PE 349.540/Bur/ann/fin.
      
         (9)  Ú. v. EÚ C 249 E, 30.8.2013, s. 18.
      
         (10)  Ú. v. EÚ C 257 E, 6.9.2013, s. 104.